**Vadlīnijas Covid-19 infekcijas ierobežošanas pamatprincipu un no tiem izrietošo prasību ievērošanai**

**Liepājas pilsētas izglītības iestādēs**

Liepājas pilsētas pašvaldības izstrādātās “Vadlīnijas Covid-19 infekcijas ierobežošanas pamatprincipu un no tiem izrietošo prasību ievērošanai Liepājas pilsētas izglītības iestādēs” (turpmāk – Vadlīnijas) nosaka galvenos pamatprincipus un piemērojamās rīcības, lai maksimāli novērstu Covid-19 infekcijas izplatību Liepājas izglītības iestādēs 2020./2021.mācību gadā.

Vadlīnijas izstrādātas, pamatojoties uz:

* Ministru kabineta 2020.gada 9.jūnija noteikumiem Nr.360 “Epidemioloģiskās drošības pasākumi Covid-19 infekcijas izplatības ierobežošanai”
* Izglītības un zinātnes ministrijas izstrādātajiem “Ieteikumi izglītības iestādēm piesardzības pasākumu īstenošanai Covid-19 infekcijas izplatības ierobežošanai”, kas piemērojami no 2020.gada 1.augusta;
* Slimību profilakses un kontroles centra rekomendācijām.

Pamatojoties uz Ministru kabineta 2020.gada 9.jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 4.punktu, lai novērstu Covid-19 izplatību, ir ievērojami šādi pamatprincipi:

* Informēšana;
* Distancēšanās;
* Higiēna;
* Personas veselības stāvokļa uzraudzība.

Vadlīnijas minētos pamatprincipus dala pa prioritātēm:

|  |  |
| --- | --- |
|  | Obligāti ievērojami pamatprincipi |
|  | Rekomendējami ieviešamas pamatprincipi |
|  | Pamatprincipi, kuru ieviešanu var izvērtēt papildu epidemioloģiskajai drošībai |

**!!!Liepājas pilsētas pašvaldība par prioritārajiem, obligāti ievērojamiem pamatprincipiem definē:**

* **darbinieku un izglītojamo veselības stāvokļa uzraudzību;**
* **higiēnas prasību ievērošanu;**
* **informēšanu.!!!**

!!! Vadlīnijas izstrādātas tā, lai maksimāli neietekmētu klātienes mācību procesu, tomēr pasliktinoties epidemioloģiskajai situācijai Liepājas pilsētā, rekomendējami ieviešamie pamatprincipi var kļūt par obligāti ievērojamiem pamatprincipiem.

Vadlīnijās izmantoto terminu skaidrojumi:

* izglītojamo grupa – izglītojamie, kurus raksturo bieža, nemainīga saskare no mācību gada sākuma, piem.:
* viena mācību klase vai vairākas mācību klases, kas mācās vienas izglītības iestādes vienā stāvā, stundu starpbrīžos izmanto vienus un tos pašus koplietošanas gaiteņus un labierīcību telpas un kuru ēdināšana norisinās vienā laikā;
* pirmsskolas izglītības iestādes grupa;
* fakultatīvo nodarbību dalībnieki.
* Sejas aizsegs:
* Medicīniskā sejas aizsargmaska;
* Higiēnas sejas aizsargmaska;
* Sejas vairogs;
* Lakats, tuneļveida šalle vai tml., kas nosedz personas elpceļus.

Vadoties no Vadlīnijām, 09.06.2020. MK noteikumiem Nr. 360, aktuālajām SPKC un IZM rekomendācijām, Izglītības iestāde nosaka kārtību un atbildīgos par noteikto pamatprincipu (personas veselības stāvokļa uzraudzība, higiēna, distancēšanās, informēšana) un no tiem izrietošo prasību ievērošanu, tai skaitā

* par izglītojamo un citu apmeklētāju plūsmas organizēšanu un kontroli, koplietošanas telpu izmantošanu, ēdināšanas organizēšanu;
* iepazīstina ar noteikto kārtību izglītojamos, viņu likumiskos pārstāvjus, darbiniekus un pakalpojumu sniedzējus, kā arī to publisko iestādes vai dibinātāja tīmekļvietnē.

**Pamatprincipi, rīcību vadlīnijas, nepieciešamie resursi un atbildīgās personas**

|  |  |  |  |
| --- | --- | --- | --- |
| **Pamatprincipi** | **Vadlīnijas** | **Nepieciešamie resursi** | **Atbildīgais** |
| **Izglītojamo veselības stāvokļa uzraudzība** | **Pirms ierašanās izglītības iestādē:**   1. Izglītojamo veselības stāvokļa uzraudzība primāri balstās uz vecāku un skolēnu atbildību. 2. Izglītojamo vecāki tiek aicināti vērot savu bērnu veselības stāvokli un nevest/nelaist uz izglītības iestādi, ja bērnam novērojamas infekciju slimības pazīmes, jo īpaši augšējo elpceļu saslimšanas pazīmes. 3. Izglītojamais nedrīkst apmeklēt izglītības iestādi, ja kādam no ģimenes locekļiem, ar kuriem dzīvo kopā, piemērota stingra mājas karantīna un SPKC izglītojamo noteicis par kontaktpersonu. Apmeklējuma aizlieguma ilgumu nosaka SPKC. 4. Ja izglītojamā mājsaimniecības loceklim noteikta  14 dienu pašizolācija un mājsaimniecības loceklim nav slimības pazīmju, izglītojamais drīkst apmeklēt izglītības iestādi. Ja pašizolācijā esošajai personai parādās slimības pazīmes, izglītojamais nedrīkst apmeklēt izglītības iestādi, kamēr nav noskaidrots slimības pazīmju iemesls. 5. Izglītojamais nedrīkst apmeklēt izglītības iestādi 14 dienas pēc atgriešanās no valsts, pēc kuras apmeklēšanas atbilstoši SPKC norādījumiem jāievēro 14 dienu pašizolācija. Valstu saslimstības ar Covid-19 rādītāju saraksts katru piektdienu tiek atjaunots SPKC mājas lapā. 6. Vecāki nodrošina, ka bērnam ir līdzi sejas aizsegs, ko izmantot nepieciešamības gadījumā. Sejas aizsegs jāuzglabā noslēgtā iepakojumā. | * Apliecinājuma lapa: sākoties mācību gadam, izglītojamo vecāki paraksta apliecinājuma lapu, ka bērns ar infekciju slimības pazīmēm netiks vests/laists uz izglītības iestādi un tiks ievēroti epidemioloģiskās drošības pamatprincipi. * apliecinājumā vecāki norāda 2-5 personas prioritārā secībā, kam ziņot, ja, atrodoties izglītības iestādē, izglītojamam pasliktinās veselības stāvoklis, lai vienotos par bērna nokļūšanu mājās. * Ārsta izziņa: ja bērnam ir raksturīgas alerģiskas reakcijas vai citas fizioloģiskas īpatnības, kas izpaužas līdzīgi augšējo elpceļu slimībām, mācību gada sākumā par to jāinformē izglītības iestādes atbildīgā persona, iesniedzot ārsta izziņu. * Infografikas: vecākiem par līdzatbildību epidemioloģiskās drošības nodrošināšanai izglītības iestādēs. * izglītojamiem izglītības iestādēs pie ieejas ar aicinājumu neapmeklēt izglītības iestādi, ja ir novērojamas augšējo elpceļu slimības pazīmes. | * Vecāki un izglītojamie. * Izglītības iestādes noteiktā atbildīgā persona. |
| **Izglītības iestādē:**   1. Klases audzinātājs un mācību stundu skolotāji pastiprināti pievērš uzmanību izglītojamo veselības stāvoklim. 2. Ja izglītojamam, atrodoties mācību iestādē, parādās slimības pazīmes (drudzis, klepus, elpas trūkums):  * Izglītības iestādes noteiktā atbildīgā persona nodrošina izglītojamā izolāciju atsevišķā telpā. Ja šādas telpas nav, izglītojamais izolējams izglītības iestādes norādītā vietā aiz aizslietņa, piem., gaiteņa galā, kur nav cilvēku kustība; * Izglītojamais izmanto savu sejas aizsegu. Ja izglītojamam tāda nav, to nodrošina izglītības iestāde; * atbildīgā persona veic virspusēju bērna veselības stāvokļa novērtējumu: * veic ķermeņa temperatūras mērījumu; * iztaujā izglītojamo par pašsajūtu. * Ja konstatēti nopietni veselības traucējumi, tiek izsaukta Neatliekamā medicīniskā palīdzība (tālr. 113), par to informējot izglītojamā vecākus. * Ja veselības stāvoklis nepieprasa NMP iesaisti, atbildīgā persona informē izglītojamā vecākus, vienojas par izglītojamā nokļūšanu mājās un informē par turpmāk veicamajiem obligātajiem soļiem (saziņa ar ģimenes ārstu, lai konstatētu slimības pazīmju cēloni. Ja slimības pazīmes cēlonis ir Covid-19, vecākiem par to nekavējoties jāinformē izglītības iestāde). Pirmsskolas izglītības iestādēs un 1.-3.klasē izglītojamo uz mājām nogādā vecāks vai vecāku norādītā atbildīgā persona. 5.-12.klašu audzēkņi var doties mājās patstāvīgi, ja vecāki to telefoniski saskaņo. Bērnam jālieto sejas aizsegs.  1. Pēc izglītojamā aiziešanas/aizvešanas atbildīgā persona dezinficē virsmas, kurām izglītojamais pieskāries, un izvēdina telpas. 2. Ja slimības pazīmes novērojamas vairākiem izglītojamiem, ievēro izglītības iestādes infekciju slimību ierobežošanas kārtību, kā arī nekavējoties telefoniski informē Slimību profilakses un kontroles centra Kurzemes reģionālās nodaļas epidemiologu. 3. Izglītības iestādes atbildīgā persona, saņemot informāciju par to, ka izglītojamais inficējies ar Covid-19, ziņo Liepājas pilsētas pašvaldības iestādes “Liepājas pilsētas Izglītības pārvalde” atbildīgajai personai un Slimību profilakses un kontroles centra Kurzemes reģionālajai nodaļai. 4. Ja izglītojamam tiks apstiprināta Covid-19 infekcija, epidemioloģisko izmeklēšanu un izglītības iestādes turpmāko rīcību noteiks Slimību profilakses un kontroles centrs. 5. Izglītojamais izglītības iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli. | * Atsevišķa telpa vai aizslietnis izglītojamo izolēšanai. * Sejas aizsegi. * Digitālie termometri. * Dezinfekcijas līdzekļi. * Izglītības iestādes infekciju slimību ierobežošanas kārtība. * SPKC Kurzemes reģionālās nodaļas tālruņa numuri: 63424595, 63424597. * Liepājas pilsētas Izglītības pārvaldes atbildīgā persona: Izglītības pārvaldes vadītājas p.i. Inga Ekuze, tālr. 29259890. | * Klases audzinātājs. * Mācību priekšmetu skolotāji. * Izglītības iestādes noteiktā atbildīgā persona. |
| **Darbinieku veselības stāvokļa uzraudzība** | 1. Darbinieka veselības stāvokļa uzraudzība primāri balstās uz paša darbinieka atbildību. 2. Darbinieki tiek aicināti vērot savu veselības stāvokli un nenākt uz darbu, ja novērojamas infekciju slimības pazīmes, jo īpaši augšējo elpceļu saslimšanas pazīmes, par to informējot darba devēju. 3. Darbinieki ir aicināti ņemt līdzi sejas aizsegu, ko izmantot nepieciešamības gadījumā. 4. Ja, atrodoties izglītības iestādē, darbiniekam parādās slimības pazīmes (drudzis, klepus, elpas trūkums), darbinieks par to ziņo atbildīgajai personai un dodas mājās. Darbinieka pienākums ir sazināties ar ģimenes ārstu, lai noskaidrotu slimības pazīmju iemeslus. 5. Pēc darbinieka došanās mājās, atbildīgā persona dezinficē virsmas, kurām darbinieks pieskāries, un izvēdina telpas. 6. Izglītības iestādes atbildīgā persona, saņemot informāciju par to, ka darbinieks inficējies ar Covid-19, ziņo Liepājas pilsētas pašvaldības iestādes “Liepājas pilsētas Izglītības pārvalde” atbildīgajai personai. 7. Ja darbiniekam tiks apstiprināta COVID-19 infekcija, epidemioloģisko izmeklēšanu un izglītības iestādes turpmāko rīcību noteiks Slimību profilakses un kontroles centrs. 8. Darbinieks izglītības iestādē var atgriezties pēc pilnīgas atveseļošanās ar ģimenes ārsta zīmi par atbilstošu veselības stāvokli. | * Dezinfekcijas līdzekļi. * Liepājas pilsētas Izglītības pārvaldes atbildīgā persona: Izglītības pārvaldes vadītājas p.i. Inga Ekuze, tālr. 29259890. * SPKC Kurzemes reģionālās nodaļas tālruņa numuri: 63424595, 63424597. | * Izglītības iestādes darbinieki. * Izglītības iestādes noteiktā atbildīgā persona. |
| **Higiēna** | 1. Izglītības iestādē ir noteikta kārtība epidemioloģiskās drošības un higiēnas prasību ievērošanai. Par to ir informēti darbinieki, izglītojamie, viņu vecāki vai likumiskie pārstāvji. 2. Izglītības iestādē ir izvietotas infografikas par higiēnas prasību ievērošanu. 3. Izglītības iestādei ir jānodrošina iespēja darbiniekiem un izglītojamiem ievērot roku higiēnu – **jābūt pieejamam siltam ūdenim, ziepēm, individuāli lietojamiem roku slaucīšanas līdzekļiem.** Ja nav pieejams silts ūdens, izglītības iestādē jābūt pieejamiem spirtu saturošiem roku dezinfekcijas līdzekļiem, kas satur vismaz 70% etanola, bet **darbinieki un izglītojamie jāapmāca par to pareizu lietošanu**. 4. Izglītojamie un darbinieki lieto tikai personīgos rakstāmpiederumus. 5. Mācību priekšmetos, kurā nepieciešama pieskaršanās kopīgi lietojamiem priekšmetiem, izglītojamie lieto vienreizlietojamos cimdus (dabas zinības, ķīmija, fizika) vai pirms un pēc lietošanas saskares virsmas dezinficē ar spirta salvetēm vai dezinfekcijas līdzekļiem (piem., lietojot mikroskopu, datora klaviatūru, vingrošanas aprīkojumu, u.tml.) 6. Izglītības iestādē jānodrošina regulāra telpu vēdināšana vai mehāniskā vēdināšana. 7. Izglītības iestādē jāveic regulāra telpu tīrīšana. Tīrīšanai jāizmanto dezinfekcijas līdzekļi 8. Izglītības iestādes atbildīgai personai regulāri jāveic biežāk lietojamo virsmu (durvju rokturi, kāpņu margas, galdu virsmas, krēslu margas, virsmas labierīcībās) dezinfekcija. 9. Virsmu un telpu dezinfekcijai jānodrošina 70 % etanola šķīdums vai nātrija hipohlorīta šķīdums, kā arī citi dezinfekcijas līdzekļi, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi. | * Izglītības iestādes epidemioloģiskās drošības un higiēnas prasību ievērošanas kārtība. * Infografikas: par roku higiēnu, t.sk. šķaudīšanas un klepošanas kultūru. * Roku higiēnas līdzekļi, kas satur vismaz 70% etanola. * Vienreizlietojamie cimdi. * Spirta salvetes. * Dezinfekcijas līdzekļi telpu un virsmu tīrīšanai. | * Izglītības iestādes noteiktā atbildīgā persona. |
| Informēšana | 1. Izglītības iestādē atbilstošās vietās izvieto informatīvos līdzekļus par:  * Veselības stāvokļa uzraudzību; * Higiēnas prasību ievērošanu; * Pulcēšanās ierobežojumiem; * Distancēšanās ievērošanu.  1. Izglītības iestādes noteiktā atbildīgā persona visus izglītojamos apmāca par higiēnas prasību ievērošanu un atbilstošu izpildi, personīgo atbildību par veselības stāvokļa uzraudzību, skolas noteikto uzturēšanās kārtību un distancēšanās ievērošanu. 2. Izglītības iestāde informē izglītojamo vecākus par higiēnas prasību ievērošanu un atbilstošu izpildi, personīgo atbildību par veselības stāvokļa uzraudzību, izglītības iestādes noteikto uzturēšanās kārtību un distancēšanās ievērošanu 3. Izglītības iestādes noteiktajai kārtībai un visiem informatīvajiem materiāliem jābūt izvietotiem izglītības iestādes mājas lapā. | * Liepājas pilsētas pašvaldības izstrādātās infografikas. | * Pašvaldība par infografiku izstrādi.   - Izglītības iestādes noteiktā atbildīgā persona. |
| Distancēšanās | 1. Izglītības iestāde nosaka kārtību, kādā izglītības iestādē uzturas izglītojamo vecāki un citas personas Covid-19 izplatības mazināšanai. 2. Izglītības iestāde nosaka atbildīgo personu (vai personas) par noteiktās uzturēšanās kārtības ievērošanu. 3. Izglītības iestāde izstrādā rīcības plānu, ja epidemioloģiskās situācijas pasliktināšanās dēļ nepieciešams daļēji vai pilnībā mācību procesu organizēt attālināti, ievērojot IZM vadlīnijas un saskaņojot to ar pašvaldību. 4. Lai nodrošinātu izglītojamo grupu **distancēšanos**, katra izglītības iestāde, ievērojot izglītojamo grupu skaitu, var īstenot dažādus mācību procesa organizēšanas modeļus, piem.:  * Izglītojamo grupām var noteikt atšķirīgu mācību stundu sākumu un beigu laiku; * Izglītības iestāde var izmantot visu telpu kopumu mācību procesa organizācijai; * Izglītības iestāde var organizēt mācību procesu maiņās; * Izglītības iestāde var izmantot iespējas daļu mācību procesa organizēt attālināti; * Izglītojamie pēc iespējas visu dienu pavada vienā telpā un mācību priekšmetu skolotāji iet uz attiecīgo telpu.  1. Izglītojamo ēdināšanas organizēšana:  * Katra izglītības iestāde, ievērojot izglītojamo grupu skaitu, ēdināšanu plāno atšķirīgi, kopīgi risinot šos jautājumus ar ēdināšanas pakalpojuma sniedzēju. * Visas izglītības iestādes ievēro noteiktās prasības izglītojamo ēdināšanas organizēšanai, t.sk.: * mazgāt rokas pirms un pēc ēdamzāles apmeklējuma; * maksimāli novērst drūzmēšanos pie ēdamzāles, plānojot ēšanas laikus pa klašu grupām; * pēc iespējas izvērtēt ēdamgaldu izvietojuma maiņu, lai tiktu ievērota noteiktā distance starp izglītojamo grupām; * veicināt izglītojamo pieteikšanos uz kompleksajām pusdienām (iepriekšēja samaksa par nākamo nedēļu), lai novērstu izglītojamo, kuri izvēlas ēdienus/dzērienus no brīvās izvēles pusdienu ēdienkartes, maksājot uz vietas, drūzmēšanos pie ēdienu izdales līnijas; * noteikt atbildīgo personu dežūras (piem., skolotāji, medmāsa) ēdamzālē, lai uzraudzītu izglītojamo distances ievērošanu pie ēdienu izdales līnijas; * izvietot fiziskas barjeras (organiskā stikla aizsargbarjera) uzstādīšana pie kasēm ēdienu izdales līnijā, lai novērstu fizisku kontaktu ar izglītojamiem; * saņemot ēdienu izdales līnijā, katram izglītojamam tiek izsniegti galda piederumi, lai to paņemšanai netiktu izmantoti koplietošanas trauki. * Izglītības iestāde izvērtē distancēšanās līniju izvietošanu uz ēdamzāles grīdas. * Ja ēdināšanas telpā vienā laikā saskaras dažādas izglītojamo grupas, izglītības iestāde izvērtē iespēju izvietot aizslietņus starp izglītojamo grupu soliem. * Ja izglītojamie ēd ārpus izglītības iestādes un pēc tam atgriežas iestādē, **izglītojamiem jāievēro obligātās higiēnas prasības**.  1. Koplietošanas gaiteņi:  * Vienai klasei vai pirmsskolas izglītības iestādes grupai nav jāievēro distancēšanās; * Ja izglītojamo grupu veido vairākas klases, var ievērot minimālās distancēšanās prasības; * Ar citu izglītojamo grupu pēc iespējas ievēro valstī noteiktās distancēšanās prasības.  1. Ģērbtuves izmantošana skolās:  * Ņemot vērā, ka inficēšanās ir iespējama, ja personu cieša saskare telpās pārsniedz 15 minūtes, ģērbtuves var izmantot kā ierasts, pārbaudot, vai skolēni tajās neuzturas ilgāk kā nepieciešams, lai novietotu vai uzvilktu virsdrēbes un vai mācību process organizēts tā, lai vienlaikus ģērbtuvēs nav pārāk liels skolēnu skaits.  1. Ģērbtuves izmantošana pirmsskolas izglītības iestādēs:  * Ņemot vērā, ka inficēšanās ir iespējama, ja personu cieša saskare telpās pārsniedz 15 minūtes, kā arī lai mazinātu pirmsskolas izglītības iestāžu izglītojamo (2 – 4 gadu vecuma grupu) stresu, uzsākot mācības pirmsskolas izglītības iestādē, viens no vecākiem vai likumiskajiem pārstāvjiem var ievest izglītojamo ģērbtuvē, ievērojot atbilstošu distanci no citām personām un nodrošinot, ka pārģērbšanās neaizņem ilgāk par 15 minūtēm; * Izglītības iestāžu darbinieki uzrauga, lai ģērbtuvē vienlaikus neuzturas telpai pārāk liels cilvēku skaits (nespēj nodrošināt 2m distanci starp vienu mājsaimniecību). Ja ir pārāk liels skaits, vecāki gaitenī uzgaida, līdz vieta atbrīvosies; * Izglītības iestādes atbildīgās personas informē par šo kārtību izglītojamos vai likumiskos pārstāvjus.  1. Labierīcību telpas:  * Uzraudzīt, lai labierīcību telpās vienlaikus nav vairāk personu, cik tajās ir faktiski izmantojamie sēdpodi un/vai pisuāri; * Izvietot atgādinājumus par personu skaita ievērošanu un nepulcēties, ja tas nav nepieciešams; * Atgādināt mazgāt rokas pēc labierīcību apmeklējuma.  1. Sporta ģērbtuves:  * Ģērbtuvi vienlaikus izmanto viena izglītojamo grupa; * Nākamā izglītojamo grupa ģērbtuvē neienāk, kamēr iepriekšējā nav atstājusi ģērbtuvi. | * Izglītības iestādes noteiktā uzturēšanās kārtība izglītības iestādē. * Izglītības iestādes rīcību plāns mācību procesa organizēšanai. * Infografikas par distancēšanās un higiēnas prasību ievērošanu. * Roku higiēnas līdzekļi, kas satur vismaz 70% etanola. * Aizsargbarjeras. * Distancēšanās līnijas. * Aizslietņi. * Infografikas par higiēnas prasību ievērošanu. * Infografika par distancēšanās ievērošanu. * Infografika par distancēšanās ievērošanu. * Infografika par vietu skaitu labierīcību telpu. | * Izglītības iestādes noteiktās atbildīgās personas. |
| Fakultatīvās vai papildu nodarbības | Fakultatīvo nodarbību apmeklētāji uzskatāmi par vienu izglītojamo grupu, tādēļ attiecināmi iepriekš minētie, obligāti ievērojamie pamatprincipi par personas veselības stāvokļa uzraudzību un higiēnas prasību ievērošanu.  Taču papildu epidemioloģiskajai drošībai izglītības iestādes izvērtē iespēju īstenot šādus drošības pasākumus:   1. Koris: ja kori apmeklē izglītojamie, kas ikdienā ir ārpus izglītojamo grupas, audzēkņus pēc iespējas izsēdina ar 1-2 m distanci. 2. Baseins: ja baseinu izglītības iestādē apmeklē viena izglītojamo grupa, distance nav jāievēro un nodarbības norisinās kā ierasts. 3. Sporta/vingrošanas nodarbības: ja apmeklē viena izglītojamo grupa, distance nav jāievēro. Ja apmeklē no dažādām izglītojamo grupām, uz katru dalībnieku jāievēro 3 m platība (1,5m rādiusā). 4. Deju nodarbībās, kur nav iespējama dalībnieku distancēta izvietošana, būtiski nepieļaut, ka piedalās dalībnieki ar slimības pazīmēm. |  | Fakultatīvo un papildu nodarbību vadītāji. |
| Personas, kas ikdienā nestrādā izglītības iestādē | Ja mācību procesā vai papildu nodarbībās iesaistās persona (personas), kas ikdienā nestrādā izglītības iestādē:   * izglītības iestādes atbildīgā persona pārliecinās, ka personai (personām) nav slimības pazīmju un izmēra personas temperatūru; * Persona paraksta apliecinājumu, ka pēdējo 14 dienu laikā nav bijušas elpceļu saslimšanas pazīmes, nav bijusi saskarē ar Covid-19 slimniekiem vai kontaktpersonām, nav bijis valstī, no kuras atgriežoties ir jāievēro pašizolācija, kā arī nav citu apstākļu, kā dēļ būtu jāievēro pašizolācija; * Persona pēc iespējas no izglītojamiem ievēro 2 m distanci. | * Digitālais termometrs. * Apliecinājuma lapa. | * Izglītības iestādes noteiktā atbildīgā persona. |
| Izglītības iestāžu pasākumi | Katra izglītības iestāde izvērtē pasākumu (tirdziņi, svinīgie pasākumi, izglītības iestādes, pilsētas un valsts svētki u.tml.) organizēšanu un to, vai organizējot pasākumus ir iespējams ievērot Covid-19 izplatības mazināšanas pamatprincipus. |  | * Izglītības iestādes noteiktā atbildīgā persona. |
| Izglītības iestādei nepiederošas personas, kas izmanto izglītības iestādes telpas ārpus mācību procesa laika | Ārpus mācību procesa laika skolas var izīrēt telpas izglītības iestādei nepiederošām personām, pārliecinoties, ka šīs personas nesaskaras ar izglītojamiem un pēc tam tiek veikta atbilstoša telpu tīrīšana, virsmu dezinfekcija un telpu vēdināšana. |  | * Izglītības iestādes noteiktā atbildīgā persona. |